Fra 5. februar kan nostalgiske nordjyder købe deres vinylplader helt lokalt. Her åbner Vinyl Road i Danmarksgade i Aalborg.

For Bo Larsen findes der ikke noget bedre end lyden fra en vinylplade. - Jeg er nok lidt af en nørd, hvad det angår, siger han. Den 5. februar gør han alvor af en gammel drøm. Han åbner en vinylpladeforretning i Aalborg, og noget tyder på at han rammer en tendens. Pladen med den hvæse knitren er nemlig igen begyndt at tage indpas i de danske hjem. 2017 blev året, hvor vinylen overhalede cd’en og betegnes som et af de vildeste musikcomeback, siger kommunikationschef Lasse Lindholm, musikselskabernes brancheorganisation IFPI. Ro til at lytte til pladerne i butikken For 48-årige Bo Larsen handler det om at skabe en oplevelse, hvor der er ro til fordybelse og til at lytte til en plade fra start til slut. - Det er grunden til, at jeg også laver en lytteø i forretningen, fortæller han. Vinyl Road åbner i Danmarksgade 77 i Aalborg, og det markeres med en minikoncert med Claus Hassing den 5. februar. Mød Bo Larsen og se hans nye vinylpladebutik i Nordliv - mandag 22. januar lige efter 19.30-nyhederne.